Japanin Grand Prix 1998

Japanin Grand Prix 1998 oli Formula 1 -sarjan osakilpailu, joka ajettiin 1. marraskuuta 1998 Suzukan radalla. Siinä Mika Häkkinen varmisti ensimmäisen Formula 1 -mestaruutensa.

Kilpailu oli Tyrrell-tallin viimeinen kilpailu. Kaudeksi 1999 sen nimi muuttui British American Racingiksi.

Tilanne ennen kilpailua

Ennen Japanin Grand Prix'ta kaksi kuljettajaa taisteli maailmanmestaruudesta: Mika Häkkinen 90 pisteellä ja Michael Schumacher 86 pisteellä. Häkkisellä oli voittoja kaksi enemmän kuin Schumacherilla, joten tasatilanteen tullen Häkkinen olisi mestari. Kolmantena MM-pisteissä oli David Coulthard 52 pisteellä ja neljäntenä Eddie Irvine 41 pisteellä. Coulthard oli siis jo varmistanut itselleen MM-pronssin. Mika Häkkisestä tulisi maailmanmestari, mikäli Schumacher ei saisi vähintään viittä pistettä Häkkistä enemmän.

Taistelu valmistajienkin mestaruudesta oli vielä avoin. McLaren johti 142 pisteellä, ja toisena oli Ferrari 127 pisteellä. Ferrari veisi siis mestaruuden, mikäli se ottaisi kilpailusta kaksoisvoiton, ja McLaren jäisi pisteittä. Tasatilanteen tullessa McLaren olisi enempien voittojen ansiosta mestari.

Kilpailu

Lähtö

Kilpailun lähtöä jouduttiin siirtämään kahdesti. Ensimmäisellä kerralla Jarno Trullin auto sammui ja lähtövaloihin syttyivät keltaiset valot. Tilanteen takia ajettiin uusi lämmittelykierros, ja Trulli joutui starttaamaan muiden perästä. Ylimääräisen lämmittelykierroksen jälkeen, kun autot olivat asettuneet lähtöruutuihinsa, alkoivat keltaiset liput liehua ja paalupaikalla ollut Michael Schumacher nosti kätensä ylös merkiksi siitä, että hän sammutti autonsa. Taas oli vuorossa ylimääräinen lämmittelykierros. Schumacher joutui starttaamaan kilpailuun joukon hänniltä.

Kolmannella yrityksellä startti onnistui, vaikkakin keltaisia lippuja heiluteltiin. Ensimmäiseen mutkaan tultaessa toisesta ruudusta lähtenyt Häkkinen pääsi kärkeen, koska Schumacher oli joukon hännillä. Häkkisen lähtö oli hyvä, mutta niin oli myös neljännestä ruudusta lähteneen Eddie Irvinenkin, joka pääsi David Coulthardista ohi. Myös Heinz-Harald Frentzen ohitti Coulthardin. Myös Schumacher sai loistavan lähdön, sillä hän nousi ensimmäisen kierroksen aikana viimeisestä lähtöruudusta sijalle 12.

Itse kilpailu

Heti ensimmäisistä kierroksista lähtien Häkkinen ja Irvine karkasivat muilta ajaen lähes vuorotellen kilpailun nopeimpia kierroksia. Frentzenin taakse jumittunut Coulthard olisi kenties pystynyt ajamaan nopeampia kierroksia, mutta hän ei päässyt Frentzenistä ohi.

Kun kierroksia oli ajettu jo viisi, oli Schumacher noussut jo seitsemänneksi Damon Hillin ja Jacques Villeneuven taakse. Schumacher joutui ajamaan Hillin perässä usean kierroksen ajan, ja pääsi hänestä ohi vasta, kun Hill meni varikolle kierroksella 13. Juuri kun Hill oli tullut varikolle hajosi hänen tallikaverinsa Ralf Schumacherin autosta moottori lähtösuoralla.

Kierroksen 28 päätteeksi Esteban Tuero ja Toranosuke Takagi kolaroivat radan viimeisessä shikaanissa. Hetken kuluttua Michael Schumacher joutui keskeyttämään, kun hänen autonsa oikea takarengas meni rikki juuri, kun hän oli aloittanut kierroksen 31. Rengasrikon syyksi epäiltiin juuri Takagin ja Tueron kolaria, sillä Schumacher oli ajanut ennen renkaan hajoamista juuri samaisen kolarishikaanin läpi ja luultavasti kolarista johtuneiden romujen yli. Schumacherin keskeytys merkitsi sitä, että Mika Häkkinen voitti maailmanmestaruuden, joka oli hänelle ensimmäinen. Häkkinen ajoi kilpailun loppuun, ja voitti sen.

Kilpailun viimeisellä kierroksella Jordanin Damon Hill ohitti Williamsin Frentzenin ja nappasi näin ollen neljännen sijan. Tämän pisteen avulla Jordan ohitti Benettonin valmistajien sarjassa nousten neljänneksi.

 Tulokset  
1998 Japanese Grand Prix 
 Sija  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 8 20px|border Mika Häkkinen McLaren-Mercedes 51 1'27:22.535 2 10 2 4 20px Eddie Irvine Ferrari 51 +6.491 4 6 3 7 20px David Coulthard McLaren-Mercedes 51 +27.662 3 4 4 9 20px Damon Hill Jordan-Mugen-Honda 51 +1:13.491 8 3 5 2 20px Heinz-Harald Frentzen Williams-Mecachrome 51 +1:13.857 5 2 6 1 20px Jacques Villeneuve Williams-Mecachrome 51 +1:15.867 6 1 7 14 20px Jean Alesi Sauber-Petronas 51 +1:36.053 12   8 5 20px Giancarlo Fisichella Benetton-Playlife 51 +1:41.302 10   9 6 20px Alexander Wurz Benetton-Playlife 50 +1 krs. 9   10 15 20px Johnny Herbert Sauber-Petronas 50 +1 krs. 11   11 11 20px Olivier Panis Prost-Peugeot 50 +1 krs. 13   12 12 20px Jarno Trulli Prost-Peugeot 48 +3 krs. 14   Kesk. 22 20px|border Shinji Nakano Minardi-Ford 40 Kaasu 20   Kesk. 3 20px Michael Schumacher Ferrari 31 Rengas 1   Kesk. 21 20px|border Toranosuke Takagi Tyrrell-Ford 28 Kolari 17   Kesk. 23 20px Esteban Tuero Minardi-Ford 28 Kolari 21   Kesk. 18 20px Rubens Barrichello Stewart-Ford 25 Hydrauliikka 16   Kesk. 19 20px Jos Verstappen Stewart-Ford 21 Vaihdelaatikko 19   Kesk. 17 20px|border Mika Salo Arrows 14 Hydrauliikka 15   Kesk. 10 20px Ralf Schumacher Jordan-Mugen-Honda 13 Moottori 7   Kesk. 16 20px Pedro Diniz Arrows 2 Ulosajo 18   DNQ 20 20px Ricardo Rosset Tyrrell-Ford   Karsiutui    

 Nopein kierros: Michael Schumacher 1.40,190

 Lopullinen tilanne kuljettajien MM-sarjassa

  Sija  Kuljettaja  Talli  Pisteet 1.  Mika Häkkinen  McLaren-Mercedes  100 2.  Michael Schumacher  Ferrari  86 3.  David Coulthard  McLaren-Mercedes  56 4.  Eddie Irvine  Ferrari  47 5.  Jacques Villeneuve  Williams-Mecachrome  21 6.  Damon Hill  Jordan-Mugen-Honda  20  7.  Heinz-Harald Frentzen  Williams-Mecachrome  17  8.  Alexander Wurz  Benetton-Playlife  17  9.  Giancarlo Fisichella  Benetton-Playlife  16 10.  Ralf Schumacher  Jordan-Mugen-Honda  14 11.  Jean Alesi  Sauber-Petronas  9 12.  Rubens Barrichello  Stewart-Ford  4 13.  Mika Salo  Arrows  3 14.  Pedro Diniz  Arrows  3 15.  Johnny Herbert  Sauber-Petronas  1 16.  Jan Magnussen  Stewart-Ford  1 17.  Jarno Trulli  Prost-Peugeot  1

 Muuta 
Michael Schumacherin 20. paalupaikka

Lähteet

Luokka:Formula 1 -kausi 1998
Luokka:Japanin Grand Prix